Nationalnyckeln till Sveriges flora och fauna

***Nationalnyckeln till Sveriges flora och fauna*** er en svensk vitenskapelig bokserie, som utkom med aller første bindet, *Fjärilar: Dagfjärilar* (Dagsommerfugler), den 25. april 2005. Verket skal, på en populær, men vitenskapelig måte, beskrive alle de 50&nbsp;000 nordiske arter av dyr, planter og moser. Minst 30&nbsp;000 blir beskrevet utførlig i tekst og bilder. Aldri tidligere har et slik bokverk blitt utgitt, *Nationalnyckeln* er en referanse over en hel nasjons arter.

Hver art beskrives med forekomst og utbredelse i Norden, inklusive Norge. Dataene bygger her på ulike norske kilder, og i 2008 kunngjorde Regjeringen at Norge skal knytte seg til det svenske prosjektet og utvikle også en norsk totaloversikt over flora og fauna - Artsprosjektet.

## Bakgrunn
Den svenske naturforskeren, Carl von Linné, la grunnlaget for den vitenskapelige navngivningen (nomenklatur) til alle organismer. Da Linné levde antok han, at det fantes omtrent 26&nbsp;500 arter i verden, hvorav ca. 3&nbsp;500 svenske arter. I sin samtid publiserte Linné beskrivelser av de arter som var kjente for vitenskapen, 12&nbsp;100 arter.  4&nbsp;400 var dyrearter og 7 700 plantearter. Mer enn 250&nbsp;år senere, regner en med at tallet er omtrent 50&nbsp;000 arter bare i Sverige. I verden er det publisert 1,8 millioner arter. Utgivelsen av bokverket *Nationalnyckeln till Sveriges flora och fauna* er et arbeide i Linnés ånd - å undersøke, kartlegge og gi artene (svensk) navn.

## Alle nordiske arter
Det omfatter primært de svenske artene, men alle nordiske arter vil bli omtalt. I hvert bind er det omtale, utbredelseskart og illustrasjon av hver enkelt art og det er utarbeidet en rikt illustrert nøkkel for å artsbestemme hver organismene.

## Mer enn 100 bind
Verket er laget av ArtDatabanken, ved Sveriges landbruksuniversitet (SLU) i Ultuna, Uppsala, på oppdrag av Sveriges riksdag.

Opprinnelig var planen rundt 60 bind, men ble senere økt til å omfatte over 100 bind. Det ble beregnet at det ville bli mer enn 100&nbsp;000 illustrasjoner i høy kvalitet. Dette kommer til å engasjere hundrevis forskere, illustratører, fotografer, skribenter, museumsfolk, innsamlere og andre medvirkende. Utgivelsen er planlagt å gå over mer enn 20 år. Et så omfattende bokverk er ikke tidligere utgitt i Sverige. Kronprinsesse Viktoria er svenske artprosjektets beskytter.

Prosjektet opplevde en krise tidlig i 2012. Fra 2005 til 2011 hadde kun 13 bind blitt produsert. Det vil si to til tre bind årlig, mot de seks årlige utgivelsene som var planlagt. Kostnadene for hvert bind ble store og det ble vurdert om det ville bli nødvendig å redusere prosjektet. Våren 2012 ble det gjort en utredning på oppdreg av regjeringen, om Nationalnyckeln og det svenske artprojektet. Den 18. juni var utredningen klar, der det konkluderes med at kunnskapsspredningen i prosjektet (Svenska artsprosjektet) foreslås å gjøres digitalt og at Nationalnyckeln opphører som bokverk. Samt at det årlige tilskuddet reduseres med 20 millioner svenske kroner.

## Utmerkelser
I 2005 fikk verket (første bind om dagsommerfugler) to av den svenske Publishing-Prisene for *beste fagbok*, samt *juryens store pris*.

## Hittil utkommet

### Hovedbøker

**Hele verket:** *Nationalnyckeln till Sveriges flora och fauna*, ISBN 91-88506-50-9

### Feltnøkler
* **Dagfjärilar** Dagsommerfugler. Söderström B., Nordqvist Johansson I., Samuelsson J., Nilsson J. 2006. 72 sider. ISBN 91-88506-32-0    
* **Mångfotingar**  Mangefotinger. Wilhelm Pettersson M., Nordqvist Johansson I., Samuelsson J., Gärdenfors U. 2007. 57 sider. ISBN 91-88506-34-7

## Kommende utgivelser
* **Ryggsträngsdjur: Strålfeniga fiskar** (Chordata: Actinopterygii) – Strålefinnede fisker – september 2012
* **Tagghudingar — svalgsträngsdjur** (Echinodermata–Hemichordata) - april 2013
* Havsborstmaskar 
* Sordariomycetes (kärnsvampar)

## Referanser


## Eksterne lenker
* Hjemmeside. Nationalnyckeln  
* ArtDatabanken, (Sverige),